
Kritikeromtale Juliet Landon

 

« … sensuelt og varmt …»

– RT Books Reviews om Lady Amelie i Paradise Road

 

«… glødende beskrivelser … hennes store kunnskaper om epoken og en vilje til å ta opp samfunnsspørsmål uten å ta fokus fra det romantiske aspektet, gjør dette til en svært god roman.»

– RT Books Reviews om Blant sosieteten i Richmond

 

«Landons innsikt om tidens språk og sosiale regler

preger alle sidene.»

– RT Books Reviews om En ukonvensjonell lady

 

«Landon fanger på en utmerket måte stemningen på 1000-tallet og legger til mange interessante historiske detaljer …»

– RT Books Reviews om Triumfens tårer


Juliet Landon

Duell i kjærlighet

Oversatt av

Randi Toresen


Juliet Landons store interesse for kunst og historie, fag hun dessuten har undervist i, i kombinasjon med en rik fantasi, gjør skrivingen av historiske romaner til en stor glede for henne. Hun er spesielt interessert i tidlig middelalder og Regency-perioden og de problemene som møter en kvinne i mannens verden. Hennes hjerte ligger i North Yorkshire, der hun er født, men nå stortrives hun i en by i Hampshire, i nærheten av familien sin. Hennes første bøker, som handlet om håndarbeid og design, ble gitt ut under hennes eget navn, Jan Messent.

 




 

 FORFATTERENS KOMMENTAR

 

Navnet Tollemache er slektsnavnet til grevene og grevinnene av Dysart og stammer fra 1649, da Elizabeth Murray giftet seg med sir Lionel Tollemache, en godseier med aner tilbake til  normannernes erobring av England. Ham House var familien Murrays slektsgods der Elizabeth (hertuginnen i vår historie) vokste opp.

Ham House ble bygd i 1610, ved Themsen, bare to og en halv kilometer fra Richmond i grevskapet Surrey. Den vakre bygningen kunne ha blitt påfort store skader under borgerkrigen om ikke husets herskerinne, Catherine Murray, og hennes datter Elizabeth Tollemache (som ble grevinne av Dysart etter farens død 1655) var vennligsinnede overfor Oliver Cromwell til tross for at de og deres slektninger var rojalister. Elizabeth kjente John Maitland, den andre jarlen av Lauderdale, allerede på denne tiden, men de giftet seg ikke før hennes ektemann og jarlens hustru døde. I 1672 ble jarlen utnevnt til hertug av Lauderale. Deretter begynte arbeidet med flere tilbygg og omfattende renoveringer av Ham House, i den hensikt å friste kongen, Karl II, og hans hustru Katarina av Braganza, til å besøke dem. Hertugen var et fremstående medlem av kongens indre kabinett og statssekretær for Skottland. Hertuginnen var en svært ambisiøs og intelligent kvinne, men hennes store sløsing skulle senere skape store problemer.

Så langt er alt sant. Fakta begynner å gå over til fiksjon i del en i min historie, der hertuginnen og hennes familie spiller en rolle i forholdet mellom de oppdiktede sir Leo Hawkynne og miss Phoebe Laker. Stedsnavnene Richmond, Ham og Mortlake finnes i virkeligheten, men det gjør ikke husene til de oppdiktede personene.

Ham House ble arvet av Wilbraham, den sjette jarlen av Dysart, i 1799. Han var etter alt å dømme slik jeg har beskrevet ham; vennlig, sjenerøs, kultivert og godt likt.

Jeg håper at jeg ved å inkludere virkelige personer i et fiktivt miljø, har holdt meg noenlunde innenfor rammene for deres personlighet, selv om det virker som om hertugen og hertuginnen av Laurderdale på alle måter var mye mer direkte enn jeg har beskrevet dem her. Jeg tror ikke et øyeblikk at de ville  ha nølt med å legge seg opp i andres saker. Faktum er at man uten problemer kunne skrive en bok om bare disse to, siden virkeligheten ofte overgår fantasien.


Del en 1676

